‘ তেখেতৰ বিষয়ে দুআষাৰ- ভ্ৰাম্যমানত সংযোজন হ ‘ বলৈ গৈ আছে অহাটো নাট্যবৰ্ষত এটি নতুন নাট্যদল ৰাজমুকুট থিয়েটাৰ। পাঠাশালাৰ বনগাওঁৰ এই নাট্যদলটোৰ উদিয়মান প্ৰযোজক মাননীয় মানস কুমাৰ কলিতা। এক ব্যতিক্ৰমী নাট্যদল অসমবাসীক উপহাৰ দিবলৈ সাজু কলিতা দেৱৰ মনৰ কথা জানো আহক এই সাক্ষাৎকাৰটোৰ যোগেদি ‘ সাক্ষাৎগ্ৰহণকাৰীঃ ধ্ৰুৱজ্যোতি শৰ্ম্মা, সহযোগীঃ দীপু মেধী প্ৰস্তাৱনা– সৰ্বপ্ৰথমে ইন্টাৰনেটৰ মাধ্যমৰে সমগ্ৰ বিশ্বৰ ভাষিক অসমীয়াৰ মাজত জনপ্ৰিয় হোৱা তথা ইউ জি চিৰ দ্বাৰা মান্যতা প্ৰাপ্য মাহেকীয়া অসমীয়া ই-আলোচনী- ‘ সাহিত্য ডট অৰ্গ ’ ৰ তৰফৰ পৰা আপোনাক শাৰদীয় ওলগ জনালোঁ। ১ সাহিত্য.অৰ্গঃ সাম্প্ৰতিক সময়ৰ ভ্ৰাম্যমান থিয়েটাৰৰ নাট সমূহে দৰ্শকক মনোৰঞ্জন প্ৰদান কৰাৰ লগতে এক সামাজিক বাৰ্তা দিয়াৰ ক্ষেত্ৰত কৰবাত যেন বিজুতি ঘটি আছে। এই ক্ষেত্ৰত প্ৰযোজক সকলে কেনেধৰণৰ পদক্ষেপ লোৱাটো কামনা কৰে? মা.কঃ সময়ৰ পৰিৱৰ্তন আৰু ব্যৱসায়িক দিশৰ প্ৰতি লক্ষ্য ৰাখি প্ৰযোজকসকলে নাট নিৰ্বাচন কৰে। দৰ্শকৰ ৰুচি অনুযায়ী প্ৰযোজক সকলে এক সমূহীয়া আলোচনাৰ মাধ্যমেৰে নাট নিৰ্বাচন কৰা উচিত। ২ সাহিত্য.অৰ্গঃ এইটো ঠিক যে ভ্ৰাম্যমান থিয়েটাৰে বহুতকে সংস্থাপন দি নিবনুৱা সমস্যা লাঘৱ কৰাত কিছু হ ’ লেও সহায়ক হৈছে। কিন্তু প্ৰত্যেকজন শিল্পীয়ে প্ৰাপ্য অনুযায়ী মাননি পাই আছে নে? তাৰকা শিল্পীৰ মাত্ৰাধিক মাননিৰ বোজা আন শিল্পী সকলৰ লগতে প্ৰযোজকৰ বাবে প্ৰত্যাহ্বান হিচাপে থিয় দিছে নেকি? মা.কঃ নিশ্চয়। কিন্তু এইক্ষেত্ৰত ভ্ৰাম্যমানৰ প্ৰযোজক সকলে একত্ৰিত হৈ আলোচনাৰ মেজলৈ আহিলে সমস্যাৰ সমাধান ওলাব। ৩ সাহিত্য.অৰ্গঃ ভ্ৰাম্যমান থিয়েটাৰৰ লগতে আন পেচাদাৰী নাট প্ৰচাৰৰ মাধ্যমসমূহ মানে যাত্ৰাপাৰ্টি আৰু পুতলানাচ আদিয়ে নিজৰ সুনাম বৰ্তাই ৰাখিবলৈ কোন-কোন বিশেষ দিশৰ প্ৰতি অধিক মনোনিৱেশ কৰাটো উচিত?